جمهورباشقانی رجب طیب اردوغان، اسلام دونیاسی‌نین قوربان بایرامینا حزون ایله گیردیگینی سؤیله‌دی.
اردوغان، قوربان بایرامی نامازینی قیلدیغی ایستانبول‌داکی حضرت علی مسجیدی چیخیشیندا ژورنالیست‌لره دانیشدی.
اسلام دونیاسیندا یاشانان پروبلئم‌لره توخونان اردوغان،
"بیر طرفده سوریه و عراق‌داکی موناقیشه‌لر، دیگر طرف‌دن آراکانداکی موناقیشه‌لر، اؤلکه‌میزده تروریزمله وئرمکده اولدوغوموز موباریزه. بون‌لارین هامی‌سی ایستر ایستمز بایرامی بایرام کیمی قارشیلامامیزی انگلله‌ین گلیشمه‌لر اولموش‌دور. طبیعی کی، بیز بو موباریزه‌میزی اؤلکه‌میزین داخیلینده و سرحدلریمیزده هر هانسی بیر تهدیده قارشی قرارلیلیقلا داوام ائتدیرجییک" دئیه دانیشدی.
پرزیدنت اردوغان، آراکانین فرق‌لی بیر فلاکت یاشادیغینی قید ائده‌رک،
20"  مینه واران ضرر چکمیش، مظلوم اینسانین کندلری و ائولری یاندیریلدیغی اوچون تورپاق‌لارینی ترک ائده‌رک بنگلادشه کئچمه‌سی و یوزلرله روهینگیا مسلمانین اؤلدورولمه‌سی. بون‌لار بوتون بشریتین گؤزلری اؤنونده اولور، اما تأسف کی، بشریت بون‌لارا لاقید" دئدی.
اسلام امکداش‌لیق تشکیلاتی دؤنم باشقانی اولا‌راق آراکان مسئله‌سینده لازیم دانیشیق‌لاری آپاردیغینی وورغولایان اردوغان،
"اسلام اؤلکه‌لری لیدئرلری بیرلشمیش میلت‌لر تشکیلاتی باش کاتیبی آنتونیو گوترش ایله گؤروشدوم. قاچقین‌لار شوراسی نقطه‌سینده ده ایشلریمیزی دوست‌لاریمیز داوام ائتدیریرلر. بیزلر ده بونو داوام ائتدیرجییک" شکلینده دانیشدی.
آمریکانین تورک قوروما‌لارلا باغلی قرارنامه قبول ائتمه‌سینی ده دیرلندیرن اردوغان، بونون باش‌لی باشینا قالماقال اولدوغونو دئدی.
اردوغان،
"بیرلشمیش ملتلر باش قورولونا گلن قوناق‌لاری آمریکانین تهلوکه‌سیزلیک قروپ‌لاری‌نین قوروما مسئولیتی وار. آمریکانین تهلوکه‌سیزلیک قروپ‌لاری بیزلری قوروماق مسئولیتینی یئرینه یئتیرمیرسه، اورادا بیزه سالدیران بؤلوجو ترور هؤرگوتو پ‌کاکانین منسوب‌لارینا قارشی منیم قورومالاریم وظیفه‌سینی ائتمه‌یه‌جک می؟ اونلار دا طبیعی کی بو هوجوم‌لار قارشی‌سیندا وظیفه‌لرینی ایفا ائتدی‌لر. بیزیم بون‌دان سونراکی سیاحتیمیزده ده اورادا ایمکان تاپساق سایین ترومپلا آیریجا گؤروشجه‌ییک. آمریکا پ‌کاکانین قوروما آلتیندا اولدوغو بیر اؤلکه وضعیتینه دوشموش‌دور. من آمریکانین بوتون بو حادثه‌لر قارشی‌سیندا نه ائتمک ایستدیگینی آنلاماقدا چتین‌لیک چکیرم" دئدی.
